ai4bharat/Pralekha huggingface dataset:
وزارت اطلاعات ونشریات
مشہور اینی میٹر ڈاکٹر کرشچین جیزڈک کی اینی میشن آئی پی پر کام کرنے کی صلاح
’’اینی میشن ٹی وی سیریز بنانے کے لیے سب سے اہم بنیادی خیال کا ہونا ہے‘‘
’’اینی میشن سیریز کے لیے اسکرین پلے رائٹنگ بہت اہم ہے۔ کتابوں میں استعمال ہونے والی زبان اسکرین پلے کی زبان سے بہت الگ ہوتی ہے، انہیں کامک بُک یا کسی دوسری کہانی کو اپنانے کی حالت میں ترجمہ کے لیے مخصوص عملہ کی ضرورت ہوتی ہے۔‘‘ یہ بات بی ای کیو انٹرٹینمنٹ کے سی ای او ڈاکٹر کرشچین جیزڈک نے آج 53ویں ہندوستانی بین الاقوامی فلم فیسٹیول  کے موقع پر ’ہاؤ ٹو پچ یور اینی میشن آئی پر‘ پر ماسٹر کلاس سے خطاب کرتے ہوئے کہی۔
ڈاکٹر جیزڈک نے بتایا کہ اینی میشن شو بنانے کی لاگت بہت زیادہ آتی ہے۔ 26 منٹ کے اینی میشن شو پر 10-7 ملین ڈالر خرچ ہو سکتے ہیں۔ فلم ساز، ہدایت کار، کلرسٹ، اسکرین پلیئر کی تلاش اہم ہے۔ لیکن بنیادی خیال کا ہونا سب سے زیادہ اہم ہے۔
90 کی دہائی سے ویڈیو گیم، وی ایف ایکس، اینی میشن صنعت کی پیش رفت پر روشنی ڈالتے ہوئے ڈاکٹر جیزڈک نے کہا، یہ پیش رفت قابل ذکر ہے اور یہ صرف یوروپ اور امریکہ میں نہیں، بلکہ ہندوستان میں بھی روایتی صنعت کی جگہ لے رہا ہے۔ انہوں نے کہا، ’’میں 90 کی دہائی میں الگ الگ کمپنیوں کے ساتھ ہندوستان آیا کرتا تھا۔ اب ہم ہندوستان میں پونہ، بنگلور، کولکاتا، دہلی وغیرہ کی کئی کمپنیوں کے ساتھ سرگرمی سے کام کر رہے ہیں۔‘‘
امکانی رقم فراہم کرنے والوں، پروڈیوسرز، براڈکاسٹرز اور دیگر متعلقین کے لیے اینی میشن سیریرز کے خیالات کو پچ کرنے پر نئے آنے والوں کے لیے ڈاکٹر کرشچین جیزڈک کے کچھ مشورے یہاں دیے گئے ہیں۔
- اینی میشن ٹی وی سیریز بنانے کا سب سے اچھا طریقہ ایک بنیادی خیال ہونا ہے
- اپنے اینی میشن آئی پی کو کسے پچ کرنا ہے؟ - تہوار یا مخصوص بازار۔ یوروپ میں، کارٹون فورم میں جہاں ایک ہزار سے زیادہ پروڈیوسر اور براڈکاسٹر اپنے پروجیکٹوں کو پیش کرنے کے لیے جاتے ہیں۔ تو، پہلے کسی براڈکاسٹر سے ملیں یا یو ٹیوب کے لیے اپنے سیٹ اپ کا انتخاب کریں
- اگر آپ کر سکتے ہیں تو تحریری مواد سے متعلق فائنانسر کو دیکھنے سے بچیں، موضوعات کو یاد کرنے کا طریقہ کھوجیں
- ایک پچ کے لیے ضروری اجزاء
- اپنے خیالات کو تین لائنوں میں بیان کریں: تصور، کردار، کائنات
- ایک ٹریلر دکھائیں جو چھوٹا اور اچھی طرح سے بنایا گیا ہو
- ٹریلر میں اپنے کرداروں کا تعارف پیش کریں
- یہ ثابت کریں کہ آپ کہانی جانتے ہیں
- پچ کرتے وقت اپنی کہانی پڑھیں – جو آپ کے من میں ہے اسے دکھائیں
- ایک ڈیزائن/اسٹائل کے بارے میں سوچیں کیوں کہ ایک خیال بے شمار طریقوں سے بنایا جا سکتا ہے
- کام کو نافذ کرنے کے لیے ضروری بجٹ کو جانیں
- اپنی ٹیم اور شراکت داروں کے بارے میں پہلے سے سوچیں
بھارتی چناؤ کمیشن
ای سی آئی نے آندھرا پردیش ،اروناچل پردیش، گجرات،کرناٹک، ناگالینڈاور تلنگانہ ریاستوں کے لیے اخراجات سے متعلق خصوصی مشاہدین مقرر کیے
بھارت کے انتخابی کمیشن نے دو سابق افسر شاہوں جناب گوپال مکھرجی اور جناب ڈی ڈی گوئل کو آئندہ لوک سبھا انتخابات کے لیے اخراجات سے متعلق خصوصی مشاہدین کے طور پر مقرر کیا ہے۔ سابقہ آئی آرایس افسر  جناب گوپال مکھرجی کو، جو سی بی ڈی ٹی کے سابقہ ممبر ہیں، آندھراپردیش اور تلنگانہ کے لیے مقرر کیا گیا ہے اور سابقہ آئی آر ایس افسر  جناب ڈی ڈی گوئل کو ،جو سابقہ ڈی جی آئی ٹی کو اروناچل پردیش اور ناگالینڈ میں تعینات کیا گیا ہے۔ ان دونوں ہی افسران کو انکم ٹیکس محکمے کی طرف سے تلاشی اور ضبطی کی کارروائیوں کی وسیع معلومات ہے۔
خصوصی مشاہدین انتخابی نظام کے ذریعے کئے جانے والے کام کی نگرانی کریں گے اور ان پر گہری نظر رکھیں گے۔ نیز اس بات کو یقینی بنائیں گے کہ سراغ رسانی اور سی وجل اور ووٹر ہیلپ لائن 1950 کے ذریعہ موصولہ شکایات کی بنیاد پرنقد رقم ، شراب اور تحفے تحائف وغیرہ دے کرووٹروں کو لبھانے کی کوشش کرنے والے افراد/ کمپنیوں کے خلاف، جن کا مقصد پولنگ کے عمل کو نقصان پہنچانا ہوتا ہے، سخت اور موثر کارروائی کریں گے۔
مزید یہ کہ کمیشن نے گجرات اور کرناٹک کا اضافی چارج جناب شیلیندر ہانڈا اور محترمہ مدھو مہاجن کو باالترتیب سونپنے کا فیصلہ کیا ہے۔ آپ کویاد ہوگا کہ کمیشن نے ان افسران کو 19 مارچ 2019 کو اخراجات کو خصوصی مشاہدین کے طور پر مقرر کیا تھا۔ جناب ہانڈا مہاراشٹراور گجرات کے لیے اخراجات سے متعلق خصوصی مشاہد ہوں گے، جبکہ محترمہ مہاجن کو تمل ناڈو اور کرناٹک میں تعینات کیا جائے گا۔
وزارات ثقافت
این ایم اے اروناچل پردیش اور گجرات کے درمیان رکمنی کرشنا یاترا کو مستحکم بنانے کے لیے کام کرے گی
تہذیبوں کے رابطے کے ذریعے قومی اتحاد کے تانے بانے کو مضبوط کیا جانا اہم ہے
نئی دہلی،17 جون، 2022/ اروناچل پردیش کے نائب وزیر اعلیٰ جناب چوگنا مین اور یادگاری مقامات سے متعلق اعلیٰ قومی اتھارٹی این ایم اے کے افسران نے چیئرمین جناب ترون وجے کی قیادت میں ایک میٹنگ منعقد ہوئی ۔ یہ میٹنگ رکمنی اور بھگوان کرشن اسٹوری کے ذریعے اروناچل کے قدیم ثقافت کے گجرات سے رابطے کو مستحکم کرنے کے بارے میں کوئی فیصلہ کرنے کے سلسلے میں کی گئی۔
ایم ایم اے کے چیئرمین جناب ترون وجے نے کہا کہ یہ منصوبہ بنایا گیا ہے کہ گجرات کے لوگ ملک کے انتہائی مشرقی علاقے سے انتہائی مغربی علاقے کے درمیان ثقافتی سیاحت میں اضافے کے لیے بھیشمت نگر آمدورفت کریں گے۔ اس کا مقصد قومی اتحاد اور ایک بھارت شریشٹھ بھارت کواس کا نظریہ وزیراعظم نے پیش کیا تھا ، فروغ دینا ہے ۔
این ایم اے یادگاری مقامات کو تحفظ دے رہی ہے اور اروناچل پردیش اور گجرات کے درمیان بڑے پیمانے پر اور قومی سطح پر فروغ دینے کے لیے ایک رکمنی کرشنا یاترا کا اہتمام کر رہی ہے۔
این ایم اے ٹیم نے رکمنی محل کے وراثتی اہمیت کے حامل بھیشمت نگر کا دورہ کیا اور گاؤں کے بہت سے بزرگوں سے ملاقات کی۔ جنہوں نے شری کرشن کو رکمنی کی شادی کی دلکش داستان سنائی جسے ایدو مشنی قبائلی گانوں کی شکل میں اب بھی گایا جاتا ہے۔ ان ٹیموں نے ایک ایدو مشنی لڑکی سے بھی ملاقات کی جسے اس کے والدین نے رکمنی کا نام دیا ہے۔ اُس نے اُن کے لیے مقامی رکمنی بھیشمت کا گانا بھی سنایا جسے ریکارڈ کیا گیا ۔ پوربندر میں اروناچل کی رکمنی کے ساتھ کرشنا کی شادی کا جشن بھی منایا گیا۔
جناب ترون وجے نے کہا کہ ان کے ہمراہ گجرات کے خاص طور پر ایک معروف آرکیٹیکٹ اور ثقافتی تصور پیش کرنے والی شخصیت جناب ہیمراج کامدار اور آندھرا پردیش کے پروفیسر کیلاش راؤ بھی ہیں جو رکمنی – کرشنا اساطیری شخصیتوں کے ذریعے مشن نیشنل یونیٹی کو پیش کرنے میں مدد کریں گے۔
جناب ترون وجے نے یہ بھی کہا کہ آزادی کے امرت مہوتسو کے سال میں یہ بات اہم ہے کہ تہذیبوں کے ذریعے قومی اتحاد کے تانے بانے کو مضبوط کیا جائے۔
اروناچل پردیش کو اس کی ثقافتی یادگار کے تحفظ کے لیے ایک خصوصی توجہ کی ضرورت ہے۔
این ایم اے نے بہت سی آثار قدیمہ کی جگہوں کا دورہ کیا اور وہ اس حساس سرحدی ریاست کی ثقافتی وراثت کو محفوظ کرنے کے لیے ایک تفصیلی رپورٹ تیار کر رہی ہے۔
وزارت خزانہ
بھارت نے کووڈ-19کے سلسلے میں فوری کارروائی کے لئے امداد حاصل کرنے کی غرض سے اے ڈی بی کے ساتھ 1.5بلین امریکی ڈالر کے بقدر کے قرض کے معاہدے پر دستخط کئے
نئی دہلی ،28؍اپریل2020: حکومت ہند اور ایشیائی ترقیاتی بینکنے آج 1.5 بلین امریکی ڈالر کے بقدر کے قرض کے معاہدے پر دستخط کئے ہیں۔ یہ قرض کورونا وائرس وبائی مرض کے سلسلے میں حکومت کی کوششوں میں مدد فراہم کرے گا اور فوری ترجیحات مثلاً بیماری کو محدود کرنے اور اس کے تدارک ، نادار اورمعاشرے کے اقتصادی لحاظ سے کمزور اور خستہ حال طبقات کے لئے سماجی تحفظ فراہم کرنے، خصوصاً خواتین اور معاشرے کے ہر طرح کے وسائل سے محروم گروپوں کے لئے تحفظ فراہم کرنے کی ضرورتوں کا تعین کرے گا۔
اے ڈی بی کے سلسلے میں قرض معاہدے پر دستخط کرنے والوں میں کووڈ-19 سے متعلق سرگرم رد عمل اور اخراجات امداد پروگرام  کے جناب سمیر کمار کھرے ایڈیشنل سیکریٹری شامل تھے، جو وزارت خزانہ کے تحت اقتصادی امور کے محکمے سے وابستہ ہیں اور دوسری جانب بھارت میں اے ڈی بی کے کنٹری ڈائرکٹر کینیچی یوکو یاما نے اپنے دستخط کئے۔
اس سے قبل اے ڈی بی کے بورڈ آف ڈائرکٹرز نے اس قرض کو منظوری دی اور کہا کہ حکومت کو بجٹی امداد فراہم کی جانی چاہئے ، تاکہ وہ وبائی مرض کے سماجی-اقتصادی اثرات کا سدباب کرنے اور صحت پر پڑنے والے مضر اثرات کا خاتمہ کرنے کے لئے ضروری کارروائی کرسکے۔
بھارت نے کووڈ-19 کی وبائی مرض کی روک تھام کے لئے فیصلہ کن اقدامات کئے ہیں۔ ان میں دو بلین امریکی ڈالر کے بقدر کا صحت شعبے کا صرفہ پروگرام بھی شامل ہے، جس کے تحت اسپتالوں کی سہولتوں کو توسیع دی جانی ہے، ٹیسٹ اور جانچ پر مبنی معالجے کی صلاحیت کو بہتر بنایا جانا ہے۔ حکومت نے براہ راست نقد منتقلی کے لئے 23بلین امریکی ڈالر کے بقدر کا نادار فلاحی پیکیج بھی فراہم کرایا ہے۔ بنیادی اشیائے صرفہ اور خواتین، ناداروں خصوصاً ، معمر افراد اور سماجی طورپر محروم طبقات کے افراد کو مفت گیس سلینڈر بھی فراہم کرایا ہے۔ اس نے صف اول کے صحتی کارکنان کے لئے جو کووڈ-19 سے نمٹنے میں مصروف ہیں، بیمہ تحفظ بھی فراہم کرایا ہے۔ سینٹرل ، ریزو بینک آف انڈیا نے پالیسی ریٹ گھٹا دیئے ہیں، املاک کوالٹی اصول آسان بنا دیئے ہیں، قرضوں کے سلسلے میں تقاوی فراہم کی ہے، برآمدات کو فروغ دینے کے اقدامات کئے ہیں اور ریاستوں کو اپنی مالی ضروریات کی تکمیل کے لئے قرض حاصل کرنے کی اجازت دی ہے۔
صحت اور خاندانی بہبود کی وزارت
وزارت صحت کی ای سنجیونی نے 1.3 کروڑ صلاح ومشورے مکمل کئے
تقریبا 90 ہزارمریض یومیہ بنیاد پر ای سنجیونی کا استعمال کررہے ہیں
2022تک ای سنجیونی اے بی –ایچ ڈبلیو سی کووسعت دی جائےگی اور 1.55کروڑصحت کی دیکھ بھال سے متعلق مراکز میں اس پرعمل کیاجائے گا
صحت اورخاندانی بہبود کی وزارت کی ای سنجیونی پہل نے آج 1.3کروڑصلاح مشورے مکمل کرلئے ہیں ۔ ای سنجیونی بھارتی حکومت کے ٹیلی میڈیسین کی ایک پہل ہے ۔ صحت کی دیکھ بھال سے متعلق خدمات فراہم کئے جانے کے ایک ڈیجیٹل پلیٹ فارم کے طورپر اس نے صحت کی دیکھ بھال فراہم کرنے کے بھارتی نظام میں بتدریج ایک متوازی شکل اختیارکرلی ہے ۔ آج تقریبا 90 ہزارمریض یومیہ بنیاد پر ای سنجیونی پلیٹ فارم کا استعمال کررہے ہیں۔ ای سنجیونی کی دواقسام ہیں جو پورے بھارت میں دوردراز علاقوں میں صلاح ومشورے فراہم کررہی ہیں ان میں ڈاکٹرسے ڈاکٹراور مریض سے ڈاکٹر شامل ہیں ۔
صحت وخاندانی بہبود کی وزارت کے ذریعہ نومبر 2019میں شروع کی گئی ای سنجیونی اے بی –ایچ ڈبلیو سی کو بھارتی حکومت کی آیوشمان بھارت اسکیم کے تحت دسمبر 2022تک ‘ہب اینڈ اسپوک’ ماڈل میں 155000صحت اور صحت سے متعلق مراکز میں نافذ کئے جانے کا پروگرام ہے ۔ ای سنجیونی اے بی –ایچ ڈبلیو سی پرفی الحال 27000سے زیادہ صحت اورفلاحی مراکز میں کام کیاجارہاہے اوریہ اسپوک ضلع اسپتالوں ، میڈیکل کالجوں وغیرہ میں واقع تقریبا تین ہزارضلعی اسپتالوں اورمیڈیکل کالجوں وغیرہ کے ذریعہ خدمات انجام دے رہے ہیں ۔
اس بڑے ٹیلی میڈیسین اقدام کی دوسری قسم ای سنجیونی اوپی ڈی 13اپریل ، 2020کو پہلے لاک ڈاؤن کے دوران اس وقت شروع کی گئی تھی ، جب ملک بھرمیں اوپی ڈی بند تھیں ۔ اس پہل سے مریضوں کو گھروں کی چاردیواری تک آوٹ پیشنٹ خدمات تک رسائی حاصل ہوتی ہے ۔ ای سنجیونی اوپی ڈی پر 430سے زیادہ آن لائن اوپی ڈیز خدمات انجام دی جاتی ہیں اور 4000سے زیادہ ڈاکٹرای سنجیونی پلیٹ فارم پرٹیلی میڈیسین خدمات فراہم کرتے ہیں ۔ سینٹرفارڈیولپمنٹ آف ایڈوانسنڈ کمپیوٹنگ کی موہالی شاخ فروغ ، عمل آوری، کارروائیوں اور صحت حکام کی تربیت جیسی مکمل تکنیکی خدمات فراہم کررہی ہے ۔ موہالی کی یہ ٹیم اپنی نوعیت کے اعتبارسے ایک منفرد پلیٹ فارم کی صلاحیت میں اضافہ کرنے پرکام کررہی ہے ، جو شاندارطریقے سے آگے بڑھ رہاہے ۔
ای سنجیونی کو اپنانے کے معاملے میں سرفہرست رہنے والی 10ریاستوں میں آندھراپردیش ،کرناٹک ،تمل ناڈو، اترپردیش ،گجرات ، مدھیہ پردیش ، بہار ، مہاراشٹر ، مغربی بنگال  ، اتراکھنڈ شامل ہیں ۔
.
|
|
ای سنجیونی صلاح ومشورے
|
|
نمبرشمار
|
|
04-Oct-21
|
|
میزان
|
|
ای سنجیونی اے بی –ایچ ڈبلیو سی
|
|
ای سنجیونی اوپی ڈی
|
|
|
|
بھارت
|
|
13411325
|
|
8033029
|
|
5378296
|
|
1
|
|
آندھراپردیش
|
|
4223054
|
|
4200870
|
|
22184
|
|
2
|
|
کرناٹک
|
|
2415774
|
|
987127
|
|
1428647
|
|
3
|
|
تمل ناڈو
|
|
1599283
|
|
131544
|
|
1467739
|
|
4
|
|
اترپردیش
|
|
1371799
|
|
233572
|
|
1138227
|
|
5
|
|
گجرات
|
|
485735
|
|
61131
|
|
424604
|
|
6
|
|
مدھیہ پردیش
|
|
447878
|
|
442417
|
|
5461
|
|
7
|
|
بہار
|
|
436383
|
|
413757
|
|
22626
|
|
8
|
|
مہاراشٹر
|
|
403376
|
|
317931
|
|
85445
|
|
9
|
|
مغربی بنگال
|
|
369441
|
|
361475
|
|
7966
|
|
10
|
|
اتراکھنڈ
|
|
271513
|
|
662
|
|
270851
اسٹیل کی وزارت
اسٹیل ری سائیکلنگ پلانٹس
اسٹیل اور دیہی ترقی کے مرکزی وزیر مملکت جناب فوگن سنگھ کلستے نے آج راجیہ سبھا میں ایک سوال کے تحریری جواب میں بتایا کہ حکومت نے نومبر 2019 میں اسٹیل اسکریپ کی ری سائیکلنگ پالیسی کو نوٹیفائی کیا ہے۔ یہ پالیسی مختلف ذرائع سے تیار کردہ فیرس اسکریپ کی سائنسی پروسیسنگ اور ری سائیکلنگ کے لیے ہندوستان میں دھاتی اسکریپنگ مراکز کے قیام کو سہولت اور فروغ دینے کے لیے ایک فریم ورک فراہم کرتی ہے۔ پبلک سیکٹر یونٹس / پرائیویٹ سیکٹر کی طرف سے اسکریپنگ سینٹرز قائم کرنے کا فیصلہ تجارتی تحفظات کی بنیاد پر لیا گیا ہے۔
ری سائیکل شدہ اسٹیل کو اسٹیل بنانے کے عمل میں بطور ان پٹ اسکریپ کے طور پر استعمال کیا جاتا ہے۔ اسکریپ کو الیکٹرک آرک فرنس ، انڈکشن فرنس  اور بنیادی آکسیجن فرنس  روٹس کے ذریعے خام اسٹیل کی پیداوار میں چارج مکس کے طور پر استعمال کیا جاتا ہے۔ ملک میں 120 ملین ٹن  کی کل خام اسٹیل کی پیداوار میں اسکریپ کی موجودہ ضرورت تقریباً 30 ایم ٹی ہے۔
وزارت اطلاعات ونشریات
مدھیہ پردیش کو فلم فرینڈلی ایوارڈ عطا کیا گیا
اتراکھنڈ کو ماحول دوست فلم کے لئے خصوصی مینشن ایوارڈ سے نوازا گیا:رمیش سپی
نئی دہلی؍19 اپریل2018،جیوری کے چیئرمین جناب رمیش سپی نے آج سب سے دوستانہ ماحول والی فلم کو ایوارڈ دینے کا اعلان کیا، جبکہ نیشنل فلم ایوارڈز کے پریزینٹیشن کے دوران 3 مئی 2018ء کو صدر جمہوریہ ہند جناب رام ناتھ کووند کی طرف سے سب سے دوستانہ ماحول والی فلم کو اسٹیٹ ایوارڈز پیش کیا جاسکے گا۔
مدھیہ پردیش ریاست کو سب سے دوستانہ ماحول والی فلم کے لئے ایوارڈ عطاکیا گیا ہے۔ ریاست کو ایک منظم ڈھانچہ ویب سائٹ اور دوستانہ ماحول والی فلم کے لئے بنیادی ڈھانچہ تیار کرکے ریاست میں فلم بنانے کو آسان بنانے کے لئے اس کی کوششوں کے لیے یہ انعام دیا گیا ، جسے اس کے علاوہ ترغیبات کی پیشکش کرتے۔ اعدادوشمار بنائے رکھنے، مارکیٹنگ اور پیشہ وارانہ اقدامات کرنے کے لئے بھی ریاست کو اس ایوارڈ سے سرفراز کیا گیا ہے۔ جیوری نے اتفاق رائے نے ان 16 ریاستوں میں سے مدھیہ پردیش کا ایوارڈ کے لئے انتخاب کیاہے،جنہوں نے اس تقریب میں حصہ لیا تھا۔ مدھیہ پردیش کو ان تسلیم شدہ فلم سازوں کی طرف سے مثبت فیڈ بیک میں حاصل ہوا ہے۔ ایوارڈ کے لئے اپنا کیس پیش کرنے کے لئے ریاست کی طرف سے کی گئیں کوششوں کی بھی ستائش کی گئی۔ ریاست اتراکھنڈ کو بھی ایک خصوصی مینشن سرٹیفکیٹ دیاگیا ہے۔ یہ سرٹیفکیٹ اترا کھنڈ ریاست کی طرف سے فلم کے لئے دوستانہ ماحول تیار کرنے کی سمت کی گئیں کوششوں کے صلے میں دیا گیا ہے۔
اس موقع پر اظہا رخیال کرتے ہوئے جیوری کے چیئرمین جناب رمیش سپی نے کہا کہ جیوری کے ممبروں نے اترپردیش اور گجرات کی ان کوششوں کے لئے تقریب کی جو انہوں نے اپنی اپنی ریاستوں میں فلم کے لئے سازگار ماحول تیار کرنے کے سلسلے میں کیں۔ انہوں نے امید ظاہر کی کہ انہوں نے اچھے کام کو جاری رکھا۔ اس سال مدھیہ پردیش نے جہاں بہت سے فلم سازوں نے گزشتہ کئی برسوں سے فلموں کی شوٹنگ کی ہے۔ فلم بنانے میں آسانی پیدا کرنے کی بناء پر ایوارڈ جیتا ہے۔ ریاست مددھیہ پردیش فلم بنانے کے لئے بنیادی تعاون اور ایک فلمی بنیادی ڈھانچہ فراہم کرنے کے علاوہ ایک معلوماتی ویب سائٹ اور ترغیبات کی پیشکش کرتی ہے۔ ان کی اینٹری  بھی خوبصورت طریقے سے پیش کی گئی اور تمام ضروری دستاویزات بہت ہی جامع انداز میں پیش کئے گئے۔ اس کے علاوہ جیوری اس سلسلے میں اتراکھنڈ کی طرف سے کی گئی سنجیدہ کوششوں کو بھی تسلیم کرنا پسند کرتی ہے۔
م ن۔ح ا۔ن ع
U: 2165
(Visitor Counter : 63
ہنر مندی کے فروغ اور صنعت کاری کی وزارت
وزیر مملکت راجیو چندر سیکھر، رانچی میں گرامین ادیمی اجلاس سے خطاب کریں گے
کل اس تقریب میں، اس پروگرام کے تحت تربیت حاصل کرنے والے 165 امیدواروں کو اسناد دی جائیں گی
صنعت کاری، ہنرمندی کے فروغ، الیکٹرانکس اور اطلاعاتی ٹیکنالوجی آئی ٹی کے مرکزی وزیر مملکت جناب راجیو چندر سیکھر، کل رانچی میں گرام ادیمی ہنرمندی کی تربیت سے متعلق پروگرام  کے اجلاس سے خطاب کریں گے۔
اس تقریب میں کل 165 تربیت یافتہ افراد اپنی اسناد وصول کریں گے۔ جھارکھنڈ کے گورنر جناب رمیش بائیس،ان اسناد سے نوازیں گے۔
گرامین ادیامی اسکل ٹریننگ پروگرام کے تحت، جو وزیراعظم جناب نریندرمودی کے آتم نربھربھارت کے وژن پر مبنی ہے، دیہی نوجوانوں کو ہنرمندی سے متعلق مخصوص موقع فراہم کرکے انہیں بااختیار بنایا جاتا ہے۔ اس سلسلے میں آزمائشی پروجیکٹ کا، اس سال مئی میں مدھیہ پردیش کی راجدھانی بھوپال میں آغاز کیا گیا تھا۔ اور اس کے تحت پانچ ریاستوں  کا احاطہ کیا گیا تھا۔ اس آزمائشی پروجیکٹ کے پہلے مرحلے کے دوران، 152 امیدواروں کا اندراج کیا گیا تھا۔ جن میں سے 132امیدواروں نے کامیابی سے اپنے اپنے کورس مکمل کیے اور انہیں سرٹیفکیٹس دیے گئے۔
اگلا مرحلہ  چار ریاستوں، مدھیہ پردیش، چھتیس گڑھ، جھارکھنڈ اور اوڈیشہ میں منعقد ہوا تھا۔ اور کل 165 امیدواروں کو اسناد تقسیم کی گئی تھیں۔
پانچ شعبوں-الیکٹریکل اور شمسی توانائی، زرعی طریق کار کو مشین پر مبنی بنانا، ای-حکمرانی، پلمبنگ اور راج مستری کا کام، دو پہیہ گاڑیوں کی مرمت اور دیکھ بھال میں تربیت فراہم کی گئی تھی۔
اگلا مرحلہ  صرف خواتین کے گروپوں کے لیے مخصوص، جلد ہی گملا جھارکھنڈ میں اکتوبر/نومبر میں شروع ہوگا، جس کے لیے 153 خواتین نے پہلے ہی اپنا اندراج کرا لیا ہے۔
گاوؤں کے انجینئروں کے پروگرام کے بارے میں اظہار خیال کرتے ہوئے، جناب راجیو سیکھر نے کہا کہ اس پروگرام کا خاص مقصد، گاوؤں کی مقامی معیشتوں کو مستحکم بنانا اور گاوؤں سے شہروں کی جانب نقل مکانی میں کمی لانا اور اس کے ساتھ ساتھ روزگار اور ذریعۂ معاش سے متعلق مواقع کے لیے شہروں پرانحصار کو محدود کرنا ہے۔
وزیر موصوف نے کہا کہ اس پروگرام کا مقصد مقامی طور پر روزگار/خود کا روزگار اور مقامی طور پر صنعت کاری کے لیے نئے مواقع پیدا کرنا ہے تاکہ قبائلی نوجوان، خود اپنا کاروبار شروع کرسکیں، خود کے ساتھ ساتھ دوسروں کے لیے بھی ذریعۂ معاش اور روزگار کے مزید مواقع پیدا کرسکیں۔ انہوں نے وزیراعظم جناب نریندرمودی کے اس وژن کا اعادہ کیا کہ آتم نربھر بھارت کی حصولیابی کا راستہ آتم نربھر گاوؤں سے ہوکر گزرتا ہے۔
وزیرموصوف نے کہا کہ اس مقصد کے لیے ہرضلع مجسٹریٹ اور کلکٹر سے کہا گیا ہے کہ وہ اپنے اپنے اضلاع میں دستیاب وسائل اور مقامی خواہشات اور امنگوں کو ذہن میں رکھتے ہوئے، ہنرمندی کے فروغ کا منصوبہ تیار کریں۔
وزیراعظم کا دفتر
وزیراعظم کی جنرل الیکٹرک کے سی ای او ایچ لارنس کلپ جونیئر سے ملاقات
وزیر اعظم جناب نریندر مودی نے جنرل الیکٹرک کے سی ای او مسٹر ایچ لارنس کلپ جونیئر سے ملاقات کی۔
وزیر اعظم نے ہندوستان میں مینوفیکچرنگ کے طویل مدتی عزم کے لیے جی ای کی تعریف کی۔ وزیر اعظم اور مسٹر کلپ جونیئر نے ہندوستان میں مینوفیکچرنگ کو فروغ دینے کے لیے جی ای کے وسیع تر ٹیکنالوجی تعاون پر تبادلہ خیال کیا۔
وزیر اعظم نے جی ای کو ہندوستان میں ہوا بازی اور قابل تجدید توانائی کے شعبے میں وسیع ترکردار ادا کرنے کی دعوت دی۔
شہری ہوابازی کی وزارت
شہری ہوا بازی کی وزارت نے مقامی ڈرون صنعت کی حمایت کے لیے پی ایل آئی کی ترغیباتی اسکیم کے رہنما خطوط جاری کیے ہیں
شراکت داروں کی مشاورت کے بعد عملدرآمد کے لیے آپریشنل رہنما خطوط کو حتمی شکل دی گئی ہے
رہنما خطوط اسکیم کے نفاذ کو ہموار کرنے میں مدد کریں گے
پیداوار پر مبنی ترغیبات  اسکیم کے موثر آپریشن اور ہموار عمل آوری کے لیے، شہری ہوا بازی کی وزارت نے آپریشنل رہنما خطوط مرتب اور مطلع کیے ہیں۔
تمام شراکت داروں اور عوام کی معلومات کے لیے 29 نومبر 2022 کورہنما خطوط جاری کیے گئے ہیں۔
- تعریفیں
- لیاقت اور اہلیت
- درخواست اور آن لائن پورٹل
- پروجیکٹ مینجمنٹ ایجنسی ، سکریٹریوں کا بااختیار گروپ  اور مجاز اتھارٹی
خود انحصار ہندوستان مہم کے تحت ڈرون کی تحقیق اور ترقی، جانچ، مینوفیکچرنگ اور آپریشن کے لیے ہندوستان کو ایک عالمی مرکز بنانے ، ڈرون کی تیاری پر مبنی ریگولیٹری فریم ورک بنانے کے لیے آزاد انہ ڈرون قوانین ، 2021 جاری کیے گئے۔
مزید ترقی کو آسان بنانے کے لیے، حکومت نےہندوستان میں ڈرون اور ڈرون کے آلات کے لیے پیداوار پر مبنی ترغیبات  اسکیم کو منظوری دی ہے۔ ڈرونز اور ڈرون کے آلات کے لیے پیداوار پر مبنی ترغیبات  اسکیم کو گزٹ آف انڈیا میں30 اگست 2021 کو نوٹیفکیشن نمبر سی جی-ڈی ایل-ای-30092020- 230076 کے ذریعہ مطلع کیا گیا ہے۔ یہ اسکیم گزٹ نوٹیفکیشن کی تاریخ سے نافذ ہو گئی ہے۔ سال 2022-23 سے 2024-25 کے دوران اس اسکیم کے نفاذ کے لیے 120 کروڑ روپے کی رقم مختص کی گئی ہے۔
ہدایات اس لنک پر کلک کر کے دیکھی جا سکتی ہیں
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
13261
(Visitor Counter : 76
پیٹرولیم اور قدرتی گیس کی وزارت
جناب دھرمیندر پردھان نے سعودی عرب کے توانائی ، صنعت اور معدنیاتی وسائل کے وزیر سے ملاقات کی
(نئی دلّی ، 11 مارچ ؍تیل اور قدرتی گیس اور ہنر مندی فروغ اور انٹر پرینیورشپ کے وزیر جناب دھر میندر پردھان نے نئی دلّی میں سعودی عرب کے توانائی ، صنعت اور معدنیاتی وسائل کے وزیر اور سعودی آرامکو کے چیئر مین عزت مآب جناب خالد اے الفلیح سے ملاقات کی ۔
یہ میٹنگ رواں سال فروری میں سعودی عرب کے نائب وزیر اعظم اور وزیر دفاع ولی عہد شہزادہ محمد بن سلمان بن عبدالعزیز السعود کے پہلے سرکاری دورے کے بعد منعقد ہوئی ہے ۔
یہ دورہ دونوں ملکوں کے درمیان ہائیڈرو کاربن کے شعبے میں سرگرم مصروفیات کا آئینہ دار ہے ۔ سعودی عرب بھارت کو خام تیل اور ایل پی جی سپلائی کرنے والا دوسرا سب سے بڑا فراہم کنندہ ہے ۔ 2017-18 کے دوران سعودی عرب سے بھارت کے لئے خام تیل کی در آمدات 36.8 ایم ایم ٹی تھیں جو کہ ہماری کل در آمدات کا 16.7 فیصد ہیں ۔
ملاقات کے دوران جناب پردھان نے دنیا میں خام تیل کی پیداوار کے معاملے میں سرکردہ رول ادا کرنے اور عالمی تیل بازار میں سپلائی کا توازن بر قرار رکھنے کا بھی تذکرہ کیا ۔ انہوں نے خام تیل کی قیمتوں میں اضافے کے عالمی رجحان پر تشویش کا اظہار کیا ۔ انہوں نے اوپیک + کٹس کے پس منظر میں بھارت کے لئے خام تیل اور ایل پی جی کی بلا روک ٹوک سپلائی کی ضرورت پر زور دیا ۔ دونوں وزراء نے عالمی تیل مارکیٹ پر حالیہ جغرافیائی سیاسی منفی اثرات پر بھی تبادلہ خیال کیا ۔
دونوں وزراء نے تیل اور گیس کے بھارتی شعبے میں متعدد سعودی سرمایہ کاری تجاویز کا بھی جائزہ لیا ۔ دونوں وزراء نے گزشتہ ماہ سعودی شہزادہ محمد بن سلمان بن عبدالعزیز السعود کے دورے کے دوران تیل اور گیس کے شعبے میں لئے گئے فیصلوں پر جلد عمل در آمد کے سلسلے میں ٹھوس اقدامات پر رضا مندی کا اظہار کیا ۔
۔ ۔ ۔ ۔ ۔ ۔
U . 1534
نائب صدر جمہوریہ ہند کا سکریٹریٹ
’سب کا ساتھ،سب کا وکاس‘ کا فلسفہ گاندھیائی فکر سے متحرک: نائب صدرجمہوریہ
’آج دنیا کےسامنے غربت سے موسمیاتی تبدیلی اور جنگوں تک کئی خطرات کے لئے گاندھی جی کے خیالات سب کا حل مہیا کرتے ہیں: نائب صدر جمہوریہ
ہریجن سیوک سنگھ کے 90ویں یوم تاسیس کے موقع پر نائب صدر جمہوریہ نے سدبھاؤنا سمّیلن میں شرکت کی
نائب صدر جمہوریہ جناب جگدیپ دھنکھر نے آج کہا کہ حکومت کا’’سب کا ساتھ،سب کا وِکاس،سب کا وِشواس،سب کا پریاس‘‘کا نظریہ گاندھیائی فکر سے متحرک ہے۔ اس بات پر زور دیتے ہوئے کہ گاندھیائی اصول آئین کے بنیادی حقوق اور اس میں درج اصولوں میں موجود ہیں۔ انہوں نے کہا کہ باپو کی تعلیمات انسانیت کے لیے ہمیشہ لازمی بنی رہیں گی۔
جناب جگدیپ دھنکھر آج نئی دہلی میں ہریجن سیوک سنگھ کے 90ویں یوم تاسیس کے موقع پر منعقد’سدبھاؤناسمیلن‘میں جلسے کو خطاب کر رہے تھے۔ انہوں نے پروگرام سے قبل بابائے قوم مہاتما گاندھی اور آچاریہ ونوبا بھاوے کو گل ہائے عقیدت بھی پیش کیے۔
گاندھی جی کے ہریجن سیوک سنگھ کی تشکیل کے پیچھے کی تحریک کو یاد کرتے ہوئے نائب صدر جمہوریہ نے کہا کہ ہماری جدوجہد آزادی نہ صرف ایک سیاسی تحریک تھی،بلکہ ایک سماجی – ثقافتی احیا بھی تھا۔انہوں نے کہا ’’یہ سماجی اتحاد اور سیاسی آزادی کے لئے ایک کال تھی۔ ‘‘
گاندھی جی کے تعاون کو نوٹ کرتے ہوئے نائب صدر نے کہا کہ مہاتمانے ہندوستانی ثقافت کے اعلیٰ ترین عناصر-سچ اورعدم تشدد- کو زمین پر نافذ کرنے کی کوشش کی۔
نائب صدر جمہوریہ نے کہا ’’مہاتما گاندھی کے ذریعے اپنائے گئے اصولوں سے انسانیت کو بہت فائدہ ہوگا۔ آج دنیا کے سامنے کئی خطرےہیں-غربت سے لے کر موسمیاتی تبدیلی اور جنگوں تک – گاندھی جی کے خیالات سب ان سب کا حل مہیا کرتے ہیں۔”
اس بات کا اعتراف کرتےہوئے کہ گاندھی جی کے سوراج کے خیال کا مفہوم قطار میں موجود آخری شخص کی فلاح ہے۔ نائب صدر جمہوریہ نے کہا کہ غذائی تحفظ، ٹیکہ کاری، عالمی بینک کاری کےتمام منصوبے گاندھیائی جذبےمیں پنہاں ہیں۔
جناب دھنکھر نے کہا ’’یہ جان کر خوشی ہورہی ہےکہ حال کےبرسوں میں ایک ایسےایکو سسٹم کا ظہورہواہے، جو گاندھیائی فلسفہ کے ساتھ عام اتفاق سے سب کی خاص طور سےحاشیے پر رہنےوالے لوگوں کی صلاحیت اور اہلیت کے مکمل استعمال کو یقینی بنا رہا ہے۔ ‘‘
نائب صدر جمہوریہ نے بابائےآئین ڈاکٹر امبیڈر کو بھی خراج عقیدت پیش کی۔ن ان کے ذریعے منتخب اسمبلی میں کئےگئےآخری خطاب کا حوالہ دیتے ہوئےانہوں نےکہا کہ سیاسی جمہوریت تب تک نہیں ٹھہر سکتی ، جب تک کہ اس کی بنیاد پر سماجی جمہوریت نہ ہو۔‘‘
نائب صدر جمہوریہ نے مہاتما گاندھی کے اصولوں پر کھرا اترنے کے لئے ہریجن سیوک سنگھ کی ستائش کی اور مستقبل کی کوششوں کے لیے اپنی نیک خواہشات پیش کی۔
اس موقع پر ہریجن سیوک سنگھ کے صدر پروفیسر ڈاکٹر سنکر کمار سانیال، پرمارتھ نکیتن رشی کیش کے صدر سوامی چدانند سرسوتی جی،سابق ممبر پارلیمنٹ جناب نریش یادو، ہریجن سیوک سنگھ کے نائب صدر اور دیگر اہم شخصیات تھیں ۔
وزیراعظم کا دفتر
وزیراعظم کا سندری دورہ، جھارکھنڈ میں مختلف ترقیاتی پروجیکٹس کا سنگ بنیاد رکھا
نئی دہلی،25 مئی / وزیراعظم جناب نریندر مودی نے آج سندری میں منعقدہ ایک تقریب میں حکومت ہند اور حکومت جھارکھنڈ کے مختلف ترقیاتی پروجیکٹس کا سنگھ بنیاد رکھا۔ ان پروجیکٹس میں شامل ہیں:
- ہندوستان اُرورک اور رساین لمیٹیڈ کے سندری فرٹیلائزر پروجیکٹ کا احیاء
- گیل  کے رانچی سٹی گیس ڈسٹری بیوشن پروجیکٹ
- آل انڈیا انسٹی ٹیوٹ آف میڈیکل سائنسیز ، دیوگڑھ
- دیوگڑھ ہوائی اڈے کا فروغ
- پٹراٹو سپر تھرمل پاور پروجیکٹ
وزیراعظم جن اوشدھی کیندروں کے مفاہمت ناموں  کے تبادلے کے دوران بھی شامل ہے ۔ مجمع سے خطاب کرتے ہوئے وزیراعظم نے بھگوان برسا منڈا کو نذرانہ عقیدت پیش کیا۔ انہوں نے اس موقع پر کہا کہ ریاستی حکومت اور مرکزی حکومت ، جھارکھنڈ کی تیز رفتار ترقی کے لئے مل کر کام کر رہی ہیں ۔
وزیراعظم نے کہا کہ آج جن پروجیکٹس کا سنگ بنیاد رکھا گیا ہے ، ان کی قیمت 27000 کروڑ روپے ہے۔ انہوں نے کہا کہ ان ترقیاتی پروجیکٹس سے جھارکھنڈ کے نوجوانوں کو مواقع حاصل ہوں گے ۔ انہوں نے کہا کہ جب وہ آفس کے بارے میں سوچتے تھے تو 18000 گاؤں دکھائی دیتے تھے جن میں اب تک بجلی کی رسائی نہیں تھی ۔ انہوں نے مزید کہا کہ ہم نے ان گاؤوں اور وہاں کے لوگوں کی زندگی میں روشنی لانے کے لئے کام کیا۔ اب ہم ایک قدم اور آگے بڑھ گئے ہیں اور ہندوستان کے ہر گھر میں بجلی پہنچانے کو یقینی بنانے کا عزم کیا ہے۔
وزیراعظم جناب مودی نے کہا کہ فرٹیلائزر پلانٹ جو بند پڑے تھے ان کی احیاء کا عمل جاری ہے اس سے سب سے زیادہ فائدہ مشرقی ہندوستان کو پہنچے گا۔
وزیراعظم نے مزید کہا کہ ریاست میں حفظان صحت شعبے میں جھارکھنڈ میں ایمس کے قیام سے یکسر تبدیلی آئے گی اور صورتحال تبدیل ہو جائے گی ۔ انہوں نے کہا کہ غریب لوگوں کو اعلیٰ حفظان صحت خدمات میسر ہوں گی۔
وزیراعظم نے کہا کہ مرکزی حکومت نے ہوائی سفر کو قابل رسائی اور سستا بنانے کی کوشش کی۔
وزیراعظم کا دفتر
سنکرانتی کے موقع پر کرناٹک کے عوام کے لئے وزیراعظم کی نیک خواہشات
نئی دہلی،15/جنوری۔ وزیراعظم جناب نریندر مودی نے سنکرانتی کے تیوہار پر کرناٹک کے عوام کو مبارکباد دی ہے۔
وزیراعظم نے کہا ‘‘کرناٹک کی میری بہنوں اور بھائیوں کو سنکرانتی کی نیک خواہشات۔ سبھی کنڑ عوام کو میری طرف سے سنکرانتی کی نیک خواہشات۔ یہ تیوہار سبھی کے لئے خوشی، ہم آہنگی اور خوش حالی لائے۔’’
۔۔۔۔۔۔۔۔۔۔۔۔۔۔۔۔۔۔۔۔۔
(Visitor Counter : 61